
2.1. Identificarea şi selecţia proiectelor de dezvoltare a sistemelor informaţionale 


Această fază este mai puțin formalizată în sensul stabilirii unor activităţi clare şi a succesiunii 
în care acestea trebuie realizate, a definirii produselor ce trebuie să rezulte. Mai mult, unele din 
activitățile acestei faze pot să nu fie necesare (sau ele să fi fost deja realizate), dacă în cadrul 
organizației există o planificare strategică care să evidențieze cerințele informaţionale ale organizației 
şi care să se concretizeze în definirea unui plan al sistemului informatic. 


2.1.1 Identificarea potenţialelor proiecte de dezvoltare 


La un moment dat, îmbunătăţirea unui sistem informațional se impune cu acuitate, caz în care 
trebuie realizată o investigare pentru a determina dacă sistemul nou va fi sau nu angajat. Parcurgerea 
acestei faze trebuie să ofere răspunsul la următoarele probleme esenţiale: “De ce este necesar 
proiectul unui nou sistem? ”, “Ce se urmăreşte prin proiect? ”, “Poate fi realizat proiectul? ”, “Ce 
trebuie făcut pentru realizarea proiectului? ”. 

Proiectele de dezvoltare a sistemelor informaționale pot fi clasificate după scop în: 

1. proiecte care sunt susținute de un singur utilizator şi se orientează spre o singură aplicație sau 

un grup de aplicaţii; 

2. proiecte care sunt globale, ce urmăresc dezvoltarea sistemelor integrate şi acoperă domenii 
funcţionale multiple dintr-o firmă, ca şi mai multe procese de prelucrare. În această categorie 
de proiecte pot fi încadrate cele care abordează sistemele de informare a conducerii, sistemele 
de sprijinire a proceselor decizionale, sistemele pentru conducerea strategică, reproiectarea 
proceselor economice etc. 

Tipul de proiect este, de cele mai multe ori, iniţiat prin cererea unui utilizator pentru un anumit 
serviciu, recunoaşterea de către utilizator a unei probleme sau ca o propunere din domeniul prelucrării 
datelor ca răspuns la o analiză ce nu a abordat fie o problemă, fie posibilitatea de a automatiza o 
anumită funcţie. 

Scopul şi mărimea modificărilor funcționale şi procedurale din cadrul sistemelor pot fi aproape 
nesemnificative sau deosebit de complexe. În unele cazuri, în afară de reproiectarea întregului sistem, 
pot fi şi modificări care să nu influenţeze funcționalitatea lui. 

Având în vedere diversitatea cauzelor ce determină iniţierea unui proiect, punctul de plecare poate 
fi, de asemenea, destul de diferit de la un proiect la altul. Aceste puncte de start reflectă diferenţele 
existente în mediile de prelucrare ale utilizatorilor şi a gradului de automatizare, motiv pentru care 
proiectele de dezvoltare a sistemelor informaţionale se pot grupa în trei mari categorii: 

1. complet manuale; 

2. parțial manuale şi parțial informatizate; 

3. informatizate complet, cu următoarele patru subtipuri: 

a. rescrierea sistemului; 

b. reproiectarea şi redezvoltarea sistemului; 
c. îmbunătăţirea sistemului; 

d. întreţinerea sistemului 

Proiectele de dezvoltare a sistemelor sunt inițiate din diferite motive, dintre care mai importante: 

e caparte unui program mai amplu de modernizare a întregului sistem. Multe firme întreprind 
o serie de proiecte pentru modernizarea tehnologiei de prelucrare a datelor — hardware, 
sisteme de operare, software utilitar, aplicaţii informatice. Un astfel de proiect este inițiat, de 
obicei, ca parte a intenţiei de a elimina aplicațiile vechi centralizate şi de a le înlocui cu noi 
sisteme, bazate pe tehnologia client/server sau a sistemelor distribuite; 

e modificarea unor aspecte de bază în rolul funcţional al utilizatorilor. Firmele îşi 
reproiectează procesele de bază fie ca rezultat la efortului continuu de îmbunătăţire 
permanentă, fie mult mai radical, ca efect al reproiectării proceselor economice; 

e schimbarea obiectivelor strategice din organizaţie. De multe ori firmele sunt nevoite să-şi 
regândească nu numai modul în care îşi desfăşoară activitățile, dar şi ceea ce ar trebui să facă 
pentru a rezista competiţiei. În unele cazuri, firmele de producţie se transformă în firme 
prestatoare de servicii, producătorii primari devin unități de asamblare a componentelor 

realizate de alţii, firmele îşi modifică liniile lor de afaceri şi reexaminează nevoile clienților. 
Marile firme se lipsesc de diviziile proprii şi linii întregi de producţie şi rămân cu ceea ce 
consideră că ar fi nucleul afacerii lor; 

e nevoia creşterii performanțelor aplicaţiilor informatice, funcționalității a diferitelor 
caracteristici de operare, sau îmbunătăţirea interfeţelor pentru utilizator. Pe măsură ce 
condițiile economice se schimbă, cerințele utilizatorilor sunt din ce în ce mai mari în ceea ce 
priveşte creşterea sau, în unele cazuri, extinderea funcționalității sistemelor existente. 
Creşterea numărului utilizatorilor de calculatoare şi dezvoltarea aplicațiilor cu interfețe 
grafice pentru utilizatori modifică aşteptările utilizatorilor în ceea ce priveşte toleranța la 
erori; 

e necesitatea de accesare directă şi într-un timp cât mai scurt a fişierelor firmei. Majoritatea 
utilizatorilor de staţii de lucru sau PC-uri au din ce în ce mai multe fişiere proprii. Datele din 
aceste fişiere provin din informaţii prelucrate de utilizator, sunt transferate de pe calculatorul 
lui pe calculatorul altui utilizator cu ajutorul dischetelor sau descărcate de pe o staţie de lucru 
pe alte prin intermediul diferitelor mecanisme de transfer al fişierelor. Aceste transferuri sunt 
mari consumatoare de timp şi destul de greoaie. De aceea, utilizatorii doresc un acces la date 
mult mai mare; 

e upgradarea sistemului pentru câştigarea avantajelor din tehnologiile moderne. Vânzătorii 
cresc puterea produselor oferite, din punct de vedere al vitezei şi al capacității de memorare şi 
prelucrare. Pe măsură ce capacitatea şi viteza diferitelor echipamente cresc sunt solicitate din 
ce în ce mai multe aplicaţii, iar utilizatorii îşi doresc achiziționarea de noi instrumente. 

În concluzie, motivele pentru iniţierea unui proiect al noului sistem informaţional sunt legate de: 

e rezolvarea unei probleme; 

e obţinerea de avantaje în urma unei oportunităţi create; 

e pentru a răspunde unor obiective definite prin planul sistemului informatic. 

Cauzele pot fi identificate prin evaluarea periodică a sistemului, iar problemele pot să fie ridicate 

de către utilizatori, conducere sau de către un compartiment specializat în sisteme informatice. 

O astfel de problemă poate fi supusă atenției, formal sau informal, celor îndreptățiți să ia decizii 
în privinţa dezvoltării sistemelor. Calea informală (de obicei, verbală) este urmată de cele mai multe 
ori de o cerere formală, sub forma unui memoriu sau a unei cereri scrise. Indiferent de forma luată, ea 
trebuie să conţină numele celui care solicită, natura solicitării (fie natura problemei economice care 
trebuie rezolvată, fie tipul de serviciu solicitat), motivul solicitării, precum şi timpul în care doreşte 
solicitantul rezolvarea problemei. Cererea trebuie, de asemenea, să aibă semnăturile persoanelor 
autorizate, informaţii privind sursa de finanţare a proiectului şi orice altă informaţie ce scoate în 
evidenţă prioritatea solicitării. 

Este de preferat ca nici un proiect să nu fie propus fără aceste informații. Deşi structura solicitării 
poate să varieze, informaţiile pe care le conţine o cerere de dezvoltare a unui sistem informaţional 
trebui să dea posibilitatea atingerii a următoarelor obiective esențiale: 

e identificarea, în mod clar, a cauzelor care impun schimbarea 

e nominalizarea obiectivelor urmărite; 

e anticiparea avantajelor şi costurilor; 

e identificarea utilizatorului care va finanța şi va prelua sistemul la finalizarea lui. 

Cererea va fi analizată de compartimentul care se ocupă cu dezvoltarea/întreţinerea sistemelor 
(dacă există) sau de cei care iau decizii în această privință şi se va decide dacă cererea poate fi 
satisfăcută de sistemul existent, cu eventuale mici modificări, sau sunt necesare modificări majore care 
impun trecerea la operația de investigare a proiectului. 

Problema esenţială a activităţii de identificare a potențialelor proiecte de dezvoltare a sistemului 
constă în nominalizarea celor ce pot fi abilitați să facă propuneri pertinente. Aceştia pot fi grupați în 
patru categorii distincte, după cum urmează: 

e un reprezentant al fop-managerilor; 

e un comitet de organizare creat cu scop special de managerii unor compartimente interesate; 

e compartimentele utilizatorilor, fie printr-un şef al grupului solicitant, fie printr-un comitet de 

inițiativă, care decid ce proiecte să fie propuse; 

e un grup de dezvoltare a sistemului sau reprezentantul compartimentului de informatică. 
Caracteristicile variantelor de proiecte propuse în cele patru situaţii sunt prezentate în tabelul 2.1. 


Tabel 2.1 — Variante de proiecte 


Propuneri Metoda de selecţie a Caracteristicile proiectului 
proiectului 

Top-managerii orientare puternică spre strategie; 
cele mai mari dimensiuni ale proiectului; 
cele mai de durată proiecte. 

Comitetul de inițiativă orientare mixtă (a diferiților reprezentanți); 
vizează schimbările organizaționale cele mai mari; 
analiză formală a costurilor şi avantajelor proiectelor; 
proiecte mai mari şi mai riscante. 


Departamentul limitat, neorientat strategic; 
utilizatorilor realizare mai rapidă; 


câțiva utilizatori reprezintă niveluri ale conducerii, precum şi funcțiile 
întreprinderii. 
Grupul de dezvoltare integrare în sistemul existent; 
puţine întârzieri în realizarea proiectului; 
mai puţin interesat de analizele cost-avantaje. 


2.1.2 Clasificarea, ierarhizarea şi selecţia proiectelor de dezvoltare a sistemelor 
informaţionale 


Procesul de clasificare a proiectelor are ca scop scoaterea în evidenţă a importanței propunerii. De 
regulă, aceasta este sugerată de cei ce fac propunerile şi, în mod firesc, reflectă punctele lor de vedere. 

În vederea uniformizării operaţiunii de evaluare a proiectelor propuse se recomandă respectarea 
următoarelor criterii: 

e  Aliniere strategică: măsura în care proiectul vizează atingerea obiectivelor strategice ale 
organizației, precum şi scopurile ei pe termen lung. 

e Câştiguri posibile: gradul în care proiectul contribuie la creşterea profitului, la îmbunătăţirea 
calității serviciilor, precum şi pe ce durată se înregistrează acestea. 

e Disponibilitatea resurselor: tipurile şi mărimea resurselor solicitate, precum şi disponibilitatea lor. 

e Dimensiunea (mărimea) proiectului/durata lui: numărul de persoane necesare şi durata necesară 
finalizării proiectului. 

e Dificultăţi tehnice/riscuri: nivelul dificultăţilor tehnice de realizare cu succes a proiectului într-un 
anumit timp şi cu restricțiile de resurse date. 

Datorită efectelor diferite şi a amplitudinii lor se recomandă evidenţierea distinctă a proiectelor pe 
termen lung şi a celor pe termen scurt. Dintre ele se selectează cele ce ating obiectivele organizaţiei. 
De asemenea, se va urmări modul în care proiectele se aliniază dinamicii unităţii. Decizia de selecție 
este un proces complex prin care sunt luați în considerare mai mulți factori, conform figurii 2.1. 


NEVOILE RESURSELE 
PERCEPUTE ȘI EXISTENTE ŞI 
CELE REALE DISPONIBILE 


DECIZIA LUATĂ: 
“PROIECT ACCEPTAT 


“PROIECT RESPINS 


“PROIECT AMÂNAT 


LISTA DECIZIA DE 
PROIECTELOR SELECŢIE A 


POTENȚIALE 
ŞI ÎN EXECUȚIE PROIECTULUI 


“PROIECT REORIENTATI 


“REALIZAT DE 
UTILIZATORUL FINAL 


*VERIFICAREA/PROBA 
PROIECTULUI 


MEDIUL CRITERII DE 


EVALUARE 


IORGANIZAŢIONA 
CURENT 


Fig. 2.1 Factorii de selecţie a proiectelor 

Rezultatele primei etape a ciclului de viaţă al dezvoltării sistemelor se concretizează într-o 
planificare calendaristică a proiectelor, venite de sus-în-jos şi de jos-în-sus, pentru a fi trecute în a 
doua etapă a ciclului de viaţă (iniţierea şi planificarea proiectului), după cum reiese şi din figura 2.2. 


DE SUS ÎN JOS 
* TOP MANAGEMENT 
e COMITET DE INIȚIATIVĂ 


PLANIFICAREA 
CALENDARISTICĂ A 
PROIECTELOR 


"EVALUARE 
STABILIRE PRIORITĂŢI 
“PLANIFICARE CALENDARISTIC 

A PROIECTELOR 


DE JOS ÎN SUS 
e DEPARTAMENT UTILIZATORI 
e GRUP DE DEZVOLTARE 


Fig. 2.2 Rezultatele primei etape a ciclului de viață 


2.1.3 Organizaţia şi planificarea sistemelor informatice 


Operaţiunea de planificare a proiectelor de dezvoltare nu se derulează după un proces sistematic, 
ceea ce conduce la o alocare neadecvată a resurselor existente. Mai mult, se constată că proiectele 
cuprind soluții care rezolvă doar probleme izolate ale organizaţiilor, fără o integrare într-o strategie de 
dezvoltare a întregului sistem. 

Necesitatea îmbunătăţirii sistemului de identificare şi selecţie a proiectelor sistemului informatic 
rezultă din luarea în considerare a următorilor factori: 


costul sistemelor informatice a crescut substanțial, atingând aproximativ 40% din cheltuielile 
totale ale unor organizaţii; 

multe sisteme nu pot controla aplicaţiile ce depăşesc graniţele organizației; 

multe sisteme nu rezolvă problemele stringente şi nici nu există aplicaţii care să sprijine 
strategia organizației; 

redundanta datelor este foarte mare, iar utilizatorii nu au încredere în calitatea datelor; 

costul întreținerii sistemului a ieşit de sub control datorită învechirii acestuia şi a proastei 
planificări, ceea ce obligă la revizuirea lui; 

părțile proaste ale unor aplicaţii menținute de-a lungul anilor determină utilizatorii să-şi creeze 
propriile lor sisteme sau să procure alte aplicaţii incompatibile cu întregul sistem. 


In concluzie, proiectele propuse pentru rezolvarea unor probleme trebuie să fie identificate şi 
selectate în strânsă concordanță cu cadrul organizatoric existent, ceea ce presupune abordarea 
concomitentă a planificării strategice a organizaţiei şi planificării sistemelor informatice. 


2.1.3.1 Planificarea strategică a întreprinderii 


Decizia de selecţie a proiectelor trebuie să fie precedată de: 


cunoaşterea cu exactitate a situaţiei reale a întreprinderii; 
viziunea ei privind viitorul; 
găsirea modului în care să se efectueze trecerea la starea viitoare dorită. 


Pas 1 Întreprinderea curentă 
Pas 2 Întreprinderea viitoare 
Pas 3 Plan strategic 


Fig. 2.3 Paşii ce precedă selecţia proiectelor 


Procesul de creare şi rafinare a modelelor curent şi viitor ale întreprinderii, precum şi strategia 
trecerii de la o stare la cealaltă constituie planificarea strategică a întreprinderii. 

Prin planificarea strategică, factorii de decizie: 

e definesc misiunea firmei prin apelarea la termeni foarte simpli din care să reiasă în ce fel de 
afacere este angajată întreprinderea; 

e declară obiectivele viitoare ale organizaţiei prin scopuri mari, nedefinite în timp, exprimate cu 
ajutorul unor serii de declaraţii de ordin calitativ sau cantitativ, dar care să nu conțină detalii ce 
se pot schimba de-a lungul timpului; 

e stabilesc strategiile prin care organizaţia îşi poate atinge obiectivele. 

Din prezentările anterioare rezultă că problema esențială constă în identificarea modului în care 

planul sistemului informațional poate să ajute organizaţia să-şi atingă obiectivele sale strategice. 


2.1.3.2 Planificarea sistemului informaţional 


Al doilea proces de planificare, ce joacă un rol major în realizarea operaţiunilor de identificare şi 
selecție a proiectelor, este planificarea sistemului informaţional. 

Planificarea sistemului informaţional este un ansamblu ordonat de mijloace de evaluare a 
cerințelor informaţionale ale unei organizaţii şi de definire a sistemelor informaționale, a bazelor de 
date, precum şi a tehnologiilor ce vor satisface aceste cerinţe. 

Datorită rolului vital pe care tehnologiile informaționale îl au în creşterea eficienţei şi eficacității 
activității firmei, în succesul elaborării şi aplicării strategiilor, planificarea sistemelor informaţionale 
prezintă o importanţă deosebită, cel puțin din următoarele motive: 

e permite firmelor să facă față multiplelor mize generate de progresul rapid al tehnologiilor 

informaționale; 

e asigură încadrarea obiectivelor sistemului informaţional în cadrul general al obiectivelor 

firmei Şi integrarea în planul de afaceri al firmei; 

e  înlesneşteo mai bună integrare a diferitelor componente ale sistemului informațional şi, astfel, 

o reducere a costurilor legate de sistemele informaționale; 

e facilitează acceptul conducerii şi implicarea utilizatorilor, evitând astfel apariția unor 

probleme de natură comportamentală; 

e sprijină conducerea în asigurarea resurselor viitoare ale sistemului. 

Ca urmare, planificarea sistemelor informaționale se înscrie în procesul de planificare strategică, 
tactică şi operațională din cadrul organizației, putând vorbi şi în cazul sistemelor informaționale de 
planificare strategică, tactică şi operaţională. 

Planificarea strategică a sistemelor informaţionale defineşte politicile, obiectivele şi strategiile 
necesare distribuirii serviciilor informaționale şi a repartizării resurselor informaționale astfel încât 
sistemul informaţional să contribuie la atingerea obiectivelor din planul strategic al firmei. O 
asemenea planificare presupune analiza stadiului de informatizare al firmei şi a cerinţelor legate de 
resursele informatice, precum şi o analiză mai generală a mediului în care-şi desfăşoară activitatea 
organizaţia şi care priveşte studierea conjuncturii economice şi tehnologice (în planul tehnologiilor 
informaționale). 

Planificarea tactică a sistemelor informaţionale presupune identificarea şi evaluarea detaliată a 
nevoilor curente şi viitoare de resurse informatice, pe baza cărora se definesc mai multe proiecte 
individuale de dezvoltare a unui nou sistem informatic, a unor noi componente sau de îmbunătățire a 
sistemului informatic. Aceste proiecte sunt integrate într-un plan de dezvoltare a sistemului informatic 
defalcat pe o perioadă de mai mulţi ani. În acest plan se prevede şi alocarea resurselor financiare, 
fizice, logice şi umane necesare. 

Planificarea operațională a sistemelor informaţionale vizează întocmirea bugetului anual de 
exploatare şi planificarea detaliată a proiectelor individuale prevăzute în cadrul planificării tactice. În 
bugetul anual de exploatare se repartizează resursele financiare şi de altă natură necesare desfăşurării 
activității curente din cadrul sistemelor informaționale, precum şi pentru dezvoltarea sau întreținerea 
lor. Planificarea proiectelor este legată de gestiunea proiectelor individuale respectiv, planificarea şi 
controlul realizării proiectelor de dezvoltare a sistemului informaţional. 

Rezultă că în timpul planificării sistemelor informaţionale: 

e trebuie modelate cerințele informaționale ale organizaţiilor (cele din prezent, cele viitoare); 

e trebuie elaborate strategiile şi planurile proiectelor pentru realizarea deplasării sistemului 
informațional curent şi a tehnologiilor existente spre o stare viitoare dorită. 

Paşii procesului de planificare a sistemelor informaţionale sunt redaţi în figura 2.4. 

Relația dintre planificarea strategică a unităţii şi planul sistemului informațional este redată 
schematic în fig. 2.4. 

Majoritatea metodologiilor de sprijinire a procesului de planificare a sistemului informaţional 
conțin trei activităţi principale: 

e descrierea situației curente; 

e descrierea situaţiei ţintă, a trendurilor, precum şi a restricțiilor; 

e elaborarea unei strategii de tranziție şi a planurilor. 


Situaţia curentă 
“Lista prelucrărilor manuale şi automate 
Pas 1 “Lista datelor obţinute manual şi automat 
“Inventarul tehnologiilor 
“Inventarul resurselor umane 


Situaţia viitoare 
* Schița prelucrărilor manuale şi automate 
Pas 2 *Schiţa datelor obţinute manual şi automat 
*Schiţa tehnologiilor 
*Schiţa resurselor umane 


Planificarea calendaristică a proiectelor 


A 


Pas 3 


> 


DER. D A Sr 15 


Fig. 2.4 Paşii procesului de planificare 


Situaţia curentă 
a A 5 “Lista prelucrărilor manuale şi automate 
Intreprinderea curentă ; K 3 

“Lista datelor obținute manual şi automat 


“Inventarul tehnologiilor 


“Inventarul resurselor umane 


y 


Intreprinderea viitoare 


Situația viitoare 
* Schița prelucrărilor manuale şi automate 


* Schița datelor obținute manual şi automat 
*Schiţa tehnologiilor 
*Schiţa resurselor umane 


y Planificarea calendaristică a proiectelor 


Plan strategic 


> 


Fig. 2.5 Relaţia dintre planificarea strategică a unităţii 
şi planul sistemului informaţional 


2.1.3.2.1 Descrierea situaţiei curente 


Cea mai răspândită modalitate de descriere a situației curente a organizaţiei este cunoscută sub 
numele de planificarea top-down. Prin ea se urmăreşte determinarea cerințelor informaționale ale 
unităţii. Se începe cu o analiză mai profundă a misiunii organizaţiei, a obiectivelor ei şi a strategiei, 
pentru a stabili cu exactitate informațiile necesare atingerii obiectivelor. 

Metoda presupune o puternică implicare a top-managerilor. Avantajele metodei faţă de altele sunt 
prezentate în tabelul 2.2. 

Opusă metodei de sus-în-jos este metoda planificării bottom-up. Ea presupune identificarea 
problemelor organizaţiei şi a posibilităților oferite pentru definirea proiectelor. Metoda cere un timp 
mai scurt şi este mai ieftină, având şi avantajul de a se şti cu exactitate problemele cu care se confruntă 
unitatea. Ca dezavantaj se consideră lipsa unui punct de vedere de ansamblu, la nivel de unitate. 


Tabel 2.2 — Avantajele metodei de planificare top-down 


Perspectivă mai largă Dacă n-ar fi văzută în primul rând de sus, organizaţia ar fi considerată ca un sistem 
informaţional lipsit de imagine de ansamblu. 


Integrare mai bună Dacă nu ar fi văzut pe ansamblu (de sus), sistemul informaţional ar fi unul nou, şi nu unul 
integrat în cel existent. 


Sprijin managerial mai Dacă n-ar fi implicaţi factorii de decizie de pe nivelul superior, planificarea sistemului 
bun informaţional ar avea mai puţine şanse de reuşită. 


Înţelegere mai bună Dacă nu s-ar vedea unitatea de sus, ar creşte tendinţele de abordare a unor componente 
izolate ale acesteia. 


Procesul descrierii situaţiei curente începe cu selecția echipei de planificare, în care sunt incluşi 
executanții însărcinaţi să descrie modelul situației existente. 

Pentru înțelegerea problemelor existente, echipa va fi nevoită să: 

e revadă întreaga documentație privind unitatea; 

e intervieveze managerii, executanții şi clienţii; 

e analizeze situaţia concurenţilor, a pieţelor, produselor. 

Pentru obţinerea informaţiilor concludente asupra situației curente este necesar să se identifice şi 
locurile de amplasare a organizației, unitățile componente, funcțiile, procesele, datele (entitățile), 
sistemele informaţionale. 

Procesele sunt reprezentate printr-o listă a procedurilor manuale sau automate prin care sunt 
exercitate funcțiile întreprinderii, ca de exemplu: prelucrare plăți, prelucrare încasări, facturare clienți, 
expediție mărfuri/transport produse ş.a. 

Entitățile de date reprezintă componentele altei liste din care să rezulte informaţiile obţinute, 
actualizate, şterse sau folosite în procesele economice. 

Sistemele informaţionale vor specifica dacă se folosesc sisteme manuale sau automate pentru 
transformarea datelor în informaţii. 

Exemplu: Sintetic, se pot descrie câteva funcții ale întreprinderii, entitățile de date şi sistemele 

informaționale, astfel: 


Funcţii Entităţi de date Sisteme 
informaţionale 


planificare economică client prelucrare salarii 
dezvoltare produse produs prelucrare plăți 
marketing şi desfacere vânzător prelucrare creanţe 


producţie material prelucrare pontaje 


finante — contabilitate comandă gestiune stocuri 


resurse umane facturi 


echipament 


După alcătuirea listelor menționate anterior, se construiesc seturi de matrice pentru a scoate în 
evidență legăturile existente între diferitele elemente ale organizației. Matricele tipice sunt: 
e Amplasare — Funcție. Se identifică funcțiile întreprinderii executate în diferite locuri de 
amplasare a afacerii. 
e Amplasare — Unitate (componentă) organizatorică. Se identifică toate componentele 
organizatorice amplasate într-un anumit loc sau care au legătură cu locul respectiv. 

e Componentă organizatorică — Funcție.  Identifică relațiile existente între entitățile 
organizatorice şi fiecare funcție a întreprinderii. 

e Funcție — Obiectiv. ldentifică funcţiile esenţiale sau pe cele dorite în viitor pentru atingerea 
fiecărui obiectiv. 

e Funcție — Proces. Identifică fiecare proces folosit pentru realizarea fiecărei funcții. 

e Funcție — Entitate de date. Identifică toate funcţiile care folosesc toate tipurile de date necesare 
lor. 

e Proces — Entitate de date. Identifică datele culese, folosite, actualizate sau şterse de fiecare 
proces în parte. 

e Proces — Sistem informaţional. ldentifică datele create, actualizate, accesate sau şterse din 
fiecare sistem informațional. 

e Sistem informaţional — Obiective. Identifică sistemele informaționale după modul în care ele 
contribuie la atingerea obiectivelor. 

e Funcție — Sistem Informaţional. ldentifică relaţiile dintre funcțiiler ce apelează la datele oferite 
de fiecare sistem informațional. 


2.1.3.2.2 Descrierea situaţiei ţintă, a trendurilor şi a restricţiilor 


După descrierea situaţiei curente, pasul următor în procesul de planificare a sistemului 
informațional constă în definirea situaţiei țintă care să reflecte starea viitoare a organizației. 

Situaţia țintă reprezintă starea viitoare dorită a amplasamentelor afacerii, componentelor 
organizatorice, funcțiilor, proceselor, datelor, sistemelor informaționale, în strânsă legătură cu 
restricțiile şi trendurile organizaţiei, ale mediului în care îşi desfăşoară activitatea, factorii de timp, 
resurse, evoluţia tehnologică, concurenţa ş.a. 

Urmează actualizarea matricelor astfel încât să existe o corelaţie strânsă între informațiile ce 
descriu starea viitoare a organizației. 

Planificatorii vor scoate în relief diferențele dintre listele şi matricele curente şi cele viitoare 
pentru a se identifica proiectele şi strategiile de tranziție. 


2.1.3.2.3 Elaborarea unei strategii de tranziţie şi a planurilor 


Activitatea este prestată tot de echipa de planificare a sistemului informaţional. Planul trebuie să 
fie concis, dar să scoată în relief atât aspectele generale, problemele pe termen lung, cât şi pe cele care 
să evidenţieze sprijinul acordat tuturor nivelurilor manageriale, în legătură cu ceea ce se cere, cum, 
când, de la cine din organizație. 

Componentele esenţiale ale unui plan al sistemului informaţional sunt: 

I. Misiunea, obiectivele şi strategia organizaţiei 


Scurtă descriere a misiunii, obiectivelor şi strategiei organizaţiei. Prezentarea succintă a imaginii 
actuale şi de viitor a organizaţiei (unde se află şi încotro se îndreaptă). 


II. Inventarul informaţional 


Această secţiune va oferi o sinteză a diverselor procese economice, funcţii, entități de date şi 
necesarul de informaţii al întreprinderii. 


III. Misiunea şi obiectivele sistemului informaţional 


Descrierea rolului principal jucat de sistemul informaţional în organizație pentru transformarea 
întreprinderii curente în alta viitoare. Deşi, ulterior, va fi revizuit, el reprezintă estimarea curentă cea 
mai bună a rolului general al sistemului informaţional în organizație. 


IV. Restricţii în dezvoltarea sistemului informaţional 


Se descriu pe scurt limitele impuse de tehnologie şi de nivelul curent al resurselor unității: 
financiare, tehnologice, de personal. 


V. Cerinţele globale şi strategiile pe termen lung ale sistemului informaţional 


Se prezintă o sinteză a cerințelor globale ale sistemului din organizaţie şi setul de strategii pe termen 
lung (2-5 ani) selectate de departamentul sistemului informațional pentru satisfacerea cerințelor. 


VI. Planul pe termen scurt 

Se scoate în relief inventarul sistemelor şi proiectelor prezente, precum şi proiectele de realizat sau 
ce vor fi avansate în cursul anului. 


VII. Concluzii 


Conţin evenimentele probabile ce pot afecta planul, un inventar al schimbărilor economice 
cunoscute în prezent, precum şi o descriere a impactului acestora asupra planului (estimarea lui). 


2.2 Iniţierea şi planificarea proiectelor de realizare a sistemelor informaţionale 


Etapa de inițiere şi planificare a proiectelor este alcătuită din două mari categorii de activităţi: 
inițierea proiectelor şi planificarea proiectelor. 


2.2.1 Iniţierea proiectului 


Din momentul selecției lui, proiectul trece în faza de inițiere, ceea ce presupune desfăşurarea unei 
activități laborioase, prestată de un responsabil, cunoscut în practică sub numele de manager de 
proiect, care răspunde de: 

e elaborarea unor studii de fezabilitate generale; 

e elaborarea planurilor detaliate ale proiectelor; 

e găsirea celor mai buni membri ai echipei proiectului. 

Activităţile efectuate în faza inițierii proiectului sunt: 

1. Stabilirea echipei de iniţiere a proiectului 

Activitatea este orientată spre organizarea membrilor echipei de proiectare care vor participa la 
înfăptuirea activităților specifice inițierii proiectelor. Unul dintre membri va fi manager de proiect. 

De regulă, se alcătuiesc echipe formate din reprezentanţi ai utilizatorilor/ conducerii şi ai grupului 
de dezvoltare a sistemului informaţional. 

2. Stabilirea bunelor relaţii cu beneficiarii 

Beneficiarii au un tratament special, în acest caz ei fiind membri ai unor componente 
organizatorice ale unității sau ai echipei de conducere. 

Relaţiile bune cu ei înseamnă parteneriat şi încredere. 


3. Stabilirea planului iniţierii proiectului 
Activitatea presupune definirea activităţilor de organizat de către echipa de iniţiere în perioada în 
care ea lucrează la definitivarea ariei de cuprindere a proiectului. 


4. Stabilirea procedurilor manageriale 

Procedurile manageriale se stabilesc de către un Comitet/Consiliu al Priorităților Sistemului sau 
de către grupul de dezvoltare a sistemului informaţional. 

Stabilirea procedurilor manageriale presupune, în special, stabilirea modului de comunicare în 
echipă şi a căilor de raportare, atribuirea de sarcini şi rolul acestora, procedurile de schimbare a 
proiectului, precum şi descrierea modului în care se va intra în posesia fondurilor necesare şi cum vor 
fi folosite. 


5. Stabilirea cadrului de desfăşurare a proiectului şi a manualului de operare al acestuia 

Obiectul activităţii constă în colectarea şi organizarea modului de utilizare a instrumentelor 
folosite pentru managementul proiectelor şi realizarea manualului de operare al proiectului. 

Dacă sistemul se realizează cu ajutorul instrumentelor CASE, cele mai multe diagrame, scheme, 
descrieri şi conținuturile depozitelor pot fi tipărite pentru constituirea manualului de operare. În acest 
fel, manualul va deveni un fel de depozit central al corespondenței proiectului, intrărilor, ieşirilor, 
rezultatelor, procedurilor şi standardelor stabilite de echipa de proiectare. 

Manualul poate fi electronic sau unul legat în dosare speciale. El va fi folosit de către membrii 
echipei, auditorii proiectului, pentru orientarea noilor membri ai echipei, comunicarea cu echipa de 
conducere sau beneficiarii, ca model al unui proiect viitor şi pentru efectuarea reviziilor de la finele 
proiectului. 

Dacă decizia luată, de către echipele specializate să dea verdictul privind soarta proiectului, este 
una de continuare a acestuia, se va elabora un plan mult mai detaliat al proiectului în faza de 
planificare a proiectului. 

Manualul de operare al proiectului va conţine: 

Prezentarea generală a proiectului 

Planurile iniţiale şi cererile de servicii ale sistemului 
Aria proiectului şi riscurile lui 

Procedurile manageriale 

Descrierea datelor 

Descrierea proceselor 

Corespondenţa echipei 

Rapoarte de lucru 

Planificarea calendaristică a proiectului 


SD OD S E 


2.2.2 Planificarea proiectului 


Planificarea proiectului este un proces diferit de planificarea generală a sistemului informaţional 
şi va cuprinde o evaluare a cerinţelor informaţionale ale sistemului la nivelul întregii organizații. 

Planificarea proiectului este procesul prin care are loc definirea clară a activităţilor şi a eforturilor 
necesare înfăptuirii lor în cadrul fiecărui proiect. 

Tipurile activităţilor executate în cadrul planificării proiectului cuprind: 

1. Descrierea ariei de întindere, a variantelor şi fezabilităţii proiectului 

Scopul acestei activități este de a scoate în relief conținutul şi complexitatea proiectului. 

Realizarea unei asemenea activități solicită efectuarea unei operații de investigație pentru 
culegerea de informaţii suplimentare privind: definirea ariei de întindere a proiectului, restricțiile de 
realizare a proiectului, şi, eventual, identificarea cerințelor funcționale şi nefuncționale ale noului 
sistem, identificarea uneia sau a mai multor soluţii generale. 

Definirea ariei de întindere urmăreşte să stabilească graniţele sistemului, legăturile lui cu 
celelalte componente ale sistemului ifnromaţional din întreprindere pentru a determina gradul lui de 
complexitate, dar şi nivelul de integrare cu sistemele existente sau cele care urmează a se dezvolta. 
Definirea ariei de întindere are ca punct de plecare matricele realizat în timpul descrierii situației 
curente. 

Restricţiile de realizare a proiectului pot fi legate de resursele financiare, umane, fizice sau logice 
necesare realizării proiectului, precum şi de apariția unor factori de natură economică, juridică sau 
organizatorică care să împieteze asupra realizării proiectului. Toate aceste aspecte trebuie analizate şi 
evidențiate în studiul de fezabilitate. 

Cerințele funcționale privesc funcțiile sistemului, adică ceea ce face sistemul. Cerinţele 
nefuncționale se referă la anumite aspecte cum ar fi: extinderea viitoare a sistemului, securitatea şi 
siguranța sistemului etc. Cerinţele funcționale şi nefuncționale ale sistemului, aşa cum sunt ele 
formulate acum, au un caracter general, ele urmând a fi detaliate în cadrul fazei de analiză. 

După stabilirea ariei de întindere a proiectului, obiectivul ce urmează este identificarea şi 
documentarea soluțiilor alternative ale problemei sau oportunității organizației, evaluându-se fiecare 
variantă prin studii de fezabilitate. 

2. Descompunerea proiectului în activităţi uşor executabile şi controlabile 

Operaţiunea este foarte importantă şi constă în descompunerea proiectului în activităţi fireşti ce 
urmează a fi prezentate într-o secvenţă logică. Unele activități pot fi efectuate paralel, în timp ce altele 
se realizează secvențial. Activităţile pot fi descompuse în continuare în subactivități (nu trebuie să fie 
prea detaliate deoarece fac greoaie urmărirea lor). De exemplu, nu se recomandă subactivităţi 
executabile în mai puțin de o oră. 

Când se definesc activităţile şi subactivitățile se recomandă să se ţină cont de faptul că ele trebuie: 

e să fie executate de către o persoană sau de un grup bine definit; 

e să aibă o singură şi identificabilă formă de concretizare; 

e să dispună de o metodă sau tehnică cunoscută; 

e să fie precedate, eventual urmate de paşi bine controlaţi; 

e să fie măsurabile astfel încât să poată fi determinate procentele de realizare a acestora. 

3. Estimarea resurselor şi crearea unui plan al resurselor 

Obiectivele activităţii sunt: 

e estimarea necesarului de resurse pentru fiecare activitate din proiect; 

e folosirea informaţiilor anterioare pentru crearea unui plan al resurselor proiectului, cea mai 
importantă resursă fiind forța de muncă. Echipa de realizare a proiectului poate fi formată din 
angajați ai firmei, specialişti din afara firmei (din cadrul unor firme specializate în analiza şi 
proiectarea de sisteme informatice) sau din reprezentanţi ai ambelor părți. Fiecare variantă are 
propriile avantaje şi dezavantaje, ultima variantă fiind cea mai des întâlnită în practică (mai rar 
la noi). Din echipa de realizare a proiectului trebuie să facă parte şefii compartimentelor 
funcționale implicate în dezvoltarea noului sistem, specialişti care cunosc activitățile specifice 
sistemului ce urmează a fi dezvoltat (eventual din rândul utilizatorilor) şi specialişti din 
domeniul informatic (analişti de sisteme, proiectanți, programatori etc). În prima fază, echipa 
poate fi formată doar din personalul necesar fazei de analiză şi completată ulterior în funcție de 
rezultatele fazei de analiză; 

e estimarea timpului necesar derulării proiectului prin corelarea activităţilor cu resursele umane 
necesare. Se recomandă atribuirea unui singur tip de sarcini sau a unui număr redus al acestora 
pentru fiecare persoană care lucrează în cadrul proiectului. Se recomandă un echilibru între 
specializarea şi diversificarea activităților prestate de o persoană. 

4. Realizarea unei prime planificări calendaristice 

Obiectivul îl constituie folosirea informațiilor despre activitățile şi resursele disponibile pentru a 
se atribui timpul necesar fiecăruia printr-o structură a diviziunii muncii. Atribuirile respective permit 
crearea punctelor de început şi de sfârşit ale proiectului. 

Documentaţia planificării poate fi alcătuită din: 

e rapoarte grafice (diagrama Gantt, diagrama PERT) — cele mai folosite, pentru că modificările 
termenelor, activităților ş.a. pot fi uşor efectuate şi corelate imediat cu celelalte în condiţiile 
folosirii softului specializat (de exemplu, Microsoft Project for Windows). 

e rapoarte sub formă de text (tabele, în care sunt prezentate denumirile activităților/subactivităților, 
datele de început şi sfârşit, predecesorii etc.). 

Mai multe detalii despre modul de realizare şi reprezentare a planificării proiectelor vor fi oferite la 

cursul Managamentul proiectelor, din anul IV. 

5. Realizarea unui plan al comunicărilor 

Această activitate are ca obiectiv crearea unui model al procedurilor de comunicare între 
manageri, membrii echipei proiectului şi beneficiar. Planul comunicărilor stabileşte când şi cum vor fi 
elaborate rapoartele scrise sau orale de către echipa proiectului, cum se vor coordona activitățile 
membrilor echipei, ce mesaje vor fi transmise de la echipă în alte părți, precum şi ce informații sunt 
necesare atât furnizorilor, cât şi contractorilor externi implicați în proiect. 

Este foarte important ca încă din această fază să se realizeze un prim contact cu personalul afectat 
sau implicat în noul proiect pentru a i se aduce la cunoştinţă necesitatea noului sistem şi obiectivele 
urmărite, rolul pe care ei l-ar putea juca în succesul proiectului, a se explica eventualele implicaţii ale 
proiectului, pentru a afla dacă ei sunt de acord sau nu. În acest fel se evită apariţia unor probleme de 
comportament din partea personalului angajat care să afecteze realizarea proiectului şi se poate obţine 
sprijinul acestora în dezvoltarea noului sistem. 

6. Determinarea standardelor şi procedurilor proiectului 

Se vor specifica rezultatele obținute în diverse momente ale proiectului, indicându-se cum vor fi 
realizate ele de către membrii echipei şi cum vor fi testate. 

Exemplu: 

e ce instrumente CASE să fie folosite? 

e cum pot fi modificate standardele ciclului de viaţă al dezvoltării sistemelor? 

e ce stil de documente se utilizează? 

e cum se vor face raportările? Ce terminologie? 

7. Identificarea şi evaluarea riscurilor 

Scopul îl constituie identificarea surselor de risc şi estimarea consecințelor acestora. Riscul poate 
apărea din următoarele cauze: 

e apelarea la noua tehnologie; 

e rezistenţa la schimbare; 

e disponibilitatea redusă a unor resurse; 

e acțiuni ale competitorilor sau juridice; 

e lipsa experienţei membrilor echipei de a lucra cu noua tehnologie sau într-un anumit domeniu 
de activitate a întreprinderii. 

8. Crearea unui buget preliminar 

Se estimează cheltuielile şi veniturile planificate ale proiectului. 

Cheltuielile inițiale şi cele de exploatare au următoarea structură: 

e ECHIPAMENTE: unitatea centrală de prelucrare; periferice; comunicaţii, echipamente de pregătire a 
datelor; echipamente de introducere sau generare automată a datelor de intrare; cabluri şi alte elemente de 
conectare; echipamente speciale de ieşire. 

e COSTURILE ÎMBUNĂTĂȚIRII SISTEMULUI: extinderea sau îmbunătățirea puterii de calcul; suplinirea 
capacităţilor de memorare pe discul fix, flexibil sau alte dispozitive; capacităţi de imprimare şi terminale 
suplimentare; actualizarea versiunilor software-ului. 

e SOFTWARE: proiectarea soft-ului de aplicaţii, programarea şi testarea lui; costul achiziţionării soft-ului de 
aplicaţii; modificarea programelor; proiectarea şi elaborarea variantelor de control informatizat; sistem(e) 
de operare; translatoare de limbaje (compilatoare, interpretoare); utilitare; documentaţia programelor şi a 
sistemului, licenţe de utilizare software; sisteme de gestiune a bazelor de date; produse de calcul tabelar; 
procesoare de texte ş.a. 

e DOCUMENTAȚIE: documentație despre sistemele utilizate; documentaţia programelor; documentația 
utilizatorilor; documentaţia programelor de instruire; standarde de exploatare şi proceduri de exploatare. 

e PERSONAL: personal de supervizare şi de gestionare a prelucrării datelor; recrutarea şi instruirea 
personalului specializat în calculatoare; echipa de conducere (timpul alocat învăţării noului sistem); 
personal pentru introducerea datelor sau pentru conversia lor; operatori calculatoare; menţinerea moralului 
angajaţilor pe timpul schimbării sistemului; consultanță; analişti de sistem şi programatori. 

e PREGĂTIREA LOCURILOR DE MUNCĂ: aer condiționat, controlul umidității şi prafului; securitatea 
fizică (accesul în sistem); spaţii adiţionale (pentru calculator, pentru fişiere); birouri pentru analişti, 
programatori, controlori ş.a.; protecţii împotriva focului şi a apei; cablare, fişe de legătură ş.a.; mobilier şi 
alte instalații fixe; instalațiile de iluminat şi geamurile să fie concepute astfel încât să protejeze vederea; 
pardoseală antistatică. 

e CHELTUIELI DE INSTALARE: taxe de transport — aprovizionare; fixarea şi legarea echipamentelor 
periferice; rearanjarea mobilierului şi a celorlalte echipamente fixe existente. 

e CONVERSIA: testarea sistemului; conversia fişierelor şi a datelor; exploatări paralele; instruiri. 

e FURNITURI DE BIROU: proiectarea şi modificarea formularelor, formulare preimprimate; materiale 
pentru stocarea datelor (benzi magnetice, discuri flexibile ş.a.); alte furnituri specifice calculatoarelor (hârtie 
autocopiativă, hârtie cu perforaţii, benzi tuşate ş.a.). 

e REGIE: utilități şi energie. 

e  ÎNTREȚINERE/SIGURANȚĂ: întreţinere hard/soft; copii de siguranță şi păstrarea lor; instalaţii de putere 
(energie electrică îndeosebi) suplimentare, inclusiv UPS-uri. 

e FINANCIAR: cheltuieli financiare; taxe legale, salarii; asigurări; impozite pe vânzări şi proprietăţi; taxe de 
consultanță ş.a. 

Din categoria veniturilor ce pot fi alocate dezvoltării sistemelor informaţionale pot fi enumerate: 
e venituri din activitatea de bază, respectiv partea de profit net alocată investițiilor; 
e venituri din alte activităţi; 

e donaţii şi sponsorizării; 

e credite bancare; 

e surse de finanţare prin proiecte de dezvoltare sau proiecte de investiţii ş.a. 

9. Întocmirea rapoartelor de activitate 

Este o activitate orientată către beneficiarul proiectului, informându-l asupra: 

e activităților ce vor fi prestate; 

e cese va obţine după fiecare activitate. 

10. Definitivarea planului de bază al proiectului 

Planul de bază reflectă cel mai bine activităţile prestate în cadrul proiectului, precum şi resursele 
solicitate. El va fi folosit ca piesă de bază în etapa următoare a proiectului, execuţia, în timpul căreia 
proiectul poate fi schimbat, în sensul actualizării lui. 

Notă: Iniţierea şi planificarea proiectelor pot fi aprofundate prin disciplina Managementul 
Proiectelor sau din cărţile de specialitate din acest domeniu. 


2.2.3 Analizele de fezabilitate 


Un studiu de fezabilitate are rolul de a asigura informaţiile obiective necesare pentru a cunoaşte 
dacă un proiect poate fi demarat sau nu, sau dacă un proiect deja început mai poate fi continuat. 
Proporțiile şi durata studiilor de fezabilitate variază, în funcție de mărimea şi natura sistemului de 
implementat. 

Echipele de studiu trebuie să includă atât persoane cu înalte cunoştinţe tehnice, cât şi persoane cu 
bogate cunoştinţe şi experienţă în activitățile unității studiate. Dacă unitatea nu dispune de personalul 
adecvat pentru partea tehnică a studiului, atunci va putea angaja din afară astfel de specialişti. De 
asemenea, echipele trebuie să aibă în structură atât reprezentanţi ai conducerii, cât şi ai echipelor de 
control intern sau revizie internă. Nu în ultimul rând, trebuie ca din echipă să facă parte reprezentanții 
utilizatorilor. 

Analiza fezabilității unui proiect şi întocmirea studiilor de fezabilitate sunt strâns legate de 
principalele momente decizionale de pe parcursul realizării proiectului. Fezabilitatea proiectului poate 
fi studiată în orice fază a elaborării lui, însă, de regulă, astfel de studii se efectuează în momente certe: 

e la propunerea proiectului se întocmeşte un studiu preliminar de fezabilitate (după cum am 
văzut deja). 

e odată parcursă faza de analiză, se obține o situaţie mai clară asupra sistemului, a cerințelor 
utilizatorilor, a soluțiilor de rezolvare a problemei, ceea ce permite o analiză a fezabilității mai 
completă şi mai obiectivă. 

e când se oferă mai multe soluţii de dezvoltare a sistemului, întocmirea de studii de fezabilitate 
pentru fiecare variantă va permite o mai bună selectare a variantei optime. 

e după ce a avut loc proiectarea generală (conceptuală) a sistemului se cunosc în detaliu 
elementele de cost ale proiectului, fiind necesară o nouă analiză a fezabilității. 

După ce a avut loc proiectarea primară a sistemului, pot fi determinate în detaliu elementele de 
cost al proiectării, implementării şi exploatării. Este ultima şansă a unităților de a mai putea renunța la 
sistem, înaintea implementării lui. 

Pe parcurs, odată cu progresul înregistrat în dezvoltarea sistemului, se obțin informaţii din ce în ce 
mai certe, oferindu-se posibilitatea unor analize de fezabilitate mult mai concludente, ceea ce atrage 
studierea fezabilităţii în diverse faze ale ciclului de viaţă al sistemelor. De fiecare dată, studiile de 
fezabilitate trebuie să aibă la bază o foarte bună documentație. Aceasta va conţine: 

e definirea problemei (o scurtă descriere a proiectului şi explicarea a ceea ce-şi propune el să 

rezolve); 


e descrierea cerinţelor sistemului; 

e descrierea soluțiilor sistemului propus; 

e explicația critică a motivării studiului întreprins; 

e cuantificarea tuturor costurilor materiale şi beneficiilor aferente; 
e o listă a costurilor şi beneficiilor necuantificabile. 


2.2.3.1 Tipurile analizelor de fezabilitate 


Într-un studiu de fezabilitate trebuie surprinse mai multe dimensiuni, care vor fi evaluate prin 
studiul de fezabilitate întreprins, incluzând fezabilitatea tehnică, economică, de exploatare 
(operaţională), a legalității şi a programării în timp. 

Fezabilitatea tehnică urmăreşte să determine dacă soluția privind noul sistem poate fi 
implementată în condiţiile folosirii tehnologiei existente, iar dacă da, să analizeze necesitatea 
îmbunătăţirii echipamentelor existente (upgrade) sau a achiziţionării altora noi. În unele situaţii soluția 
propusă poate solicita echipamente sau programe foarte noi, care să nu fi fost integrate încă şi care să 

presupună asumarea unor riscuri. De asemenea, trebuie să se aibă în vedere că progresele tehnologice 
sunt rapide şi pot să apară noi tehnologii înainte de implementarea sistemului propus. 

O importanță deosebită pentru acest tip de fezabilitate prezintă cerințele nefuncționale: 
implementarea unui sistem “on-line” sau “off-line”; prelucrări “în timp real” sau “pe loturi”; estimarea 
frecvenței tranzacţiilor; mărimea fişierelor şi a înregistrărilor pentru stocare; încărcarea rețelei şi 
numărul de utilizatori care accesează simultan anumite resurse; extinderea viitoare a sistemului; 
securitatea; necesitățile de arhivare a datelor etc. 

Fezabilitatea economică. Două probleme de bază apar în acest caz. Prima: justifică sistemul 
propus timpul, banii, alte resurse şi costurile necesare pentru a fi implementat? A doua: are unitatea 
fondurile necesare pentru elaborarea şi implementarea sistemului, date fiind cerințele de capital şi 
pentru alte proiecte existente? Pentru a răspunde acestor întrebări, trebuie să fie estimate şi analizate 
diverse costuri şi beneficii asociate fiecărei variante. Fezabilitatea economică necesită un tratament, 
ulterior, complet. 

Fezabilitatea exploatării investighează factorii care influenţează exploatarea noului sistem şi 
răspunde la întrebarea privind buna funcționare a sistemului după implementarea acestuia. Se are în 
vedere reacția angajaţilor unităţii sau anumite modificări de natură organizatorică posibile sau 
propuse. Dacă proiectul are susținerea conducerii şi a utilizatorilor, noul sistem are toate condiţiile de 
succes. Altfel, pot apare o serie de probleme comportamentale. Succesul noului sistem poate fi afectat 
şi de eventualele modificări organizatorice, dacă acestea nu sunt luate în seamă. Nu trebuie uitat că 
schimbarea implică şi un grad de risc, aşa cum s-a discutat în capitolul anterior. 

Fezabilitatea legalității urmăreşte să determine dacă se pot înregistra conflicte între sistemul 
propus şi posibilitatea organizaţiei în care se face implementarea de a nu avea anumite conflicte faţă 
de obligaţiile legale. De asemenea, sistemul trebuie să respecte toate statutele, deciziile, 
regulamentele, legile şi alte acte normative şi juridice, atât în profil teritorial, cât şi naţional şi 
internațional. 

Fezabilitatea programării răspunde, în primul rând, la următoarea întrebare: poate fi proiectat şi 
implementat sistemul în timpul alocat? Dacă răspunsul este nu, sistemul trebuie să fie modificat sau va 
fi luată în studiu o altă variantă, sau data implementării va fi schimbată. Din nefericire, nici 
tehnologiile moderne nu aduc o reducere substanțială a timpului de proiectare şi implementare, 
motivul aflându-se în posibilitatea de adaptare a personalului la nou. 


2.2.3.2 Fezabilitatea economică: determinarea costurilor şi a beneficiilor proiectelor 


Determinarea fezabilității economice presupune estimarea cu mare atenție a costurilor şi 
beneficiilor sistemului propus. Deoarece economiştii sunt familiarizați cu problemele calculaţiei 
costurilor, ei vor avea o contribuție majoră la o evaluare corectă a acestora. Cadrul de bază îl va 
constitui modelul bugetelor de capital. Un astfel de model presupune estimarea cu o mare rigurozitate 
a costurilor inițiale, a celor din timpul exploatării, precum şi a altor consumaţiuni de valori, a 
economiilor şi beneficiilor pentru fiecare an de utilizare a sistemului. Dacă sunt disponibile mai multe 
variante, cei ce se ocupă de viitorul sistem o vor alege pe cea mai valoroasă, prin prisma termenului de 
recuperare, a valorii nete prezente ş.a. 


Cheltuielile, spre deosebire de economii şi beneficii, pot fi stabilite cu mai multă uşurinţă. 

Cheltuielile inițiale. Costul cu echipamentul reprezintă o cheltuială iniţială, dacă sistemul este 
achiziționat, sau un cost de exploatare, dacă sistemul este închiriat sau în sistem leasing (locaţie). 
Costul echipamentului se încadrează în intervale foarte mari. Pe cea mai joasă treaptă se află 
microcalculatoarele sau calculatoarele de tip PC, ale căror preţuri au ajuns sub 1.000 de dolari. La 
cealaltă extremă, se situează marile sisteme, ale căror preţuri pot fi de ordinul câtorva milioane sau 
zeci de milioane de dolari. Majoritatea persoanelor consideră, în mod eronat, că, de fapt, costul 
sistemului înseamnă prețul calculatorului, când el este mult mai mare, constând în achiziționarea de 
soft, operațiuni de întreținere, de exploatare, sistemul de operare. Toate acestea la un loc, deseori, 
depăşesc prețul calculatorului. De asemenea, trebuie luat în calcul personalul — cu cheltuielile impuse 
de încadrarea lui, cu specializarea sau chiar reorientarea lui, precum şi spaţiul de amplasare, cheltuieli 
de conversie a fişierelor dintr-un sistem vechi în altul nou. Unul din elementele foarte importante de 

luat în seamă îl constituie necesitatea ca o bună perioadă de timp cele două sisteme, vechi şi nou, să 
funcționeze paralel, până când se va trece la exploatarea exclusivă a celui nou. 

Cheltuielile cu exploatarea. Chiar dacă tot echipamentul a fost procurat inițial, există importante 
cheltuieli pentru înlocuirea unor echipamente sau pentru extinderea altora. Cheltuielile de exploatare 
privind softul se referă la softul cumpărat sau închiriat de la furnizorii sau producătorii hardului. 
Costurile cu personalul includ salariile analiştilor de sistem, a programatorilor, operatorilor, 
culegătorilor de date, verificatorilor şi managerilor. De asemenea, aici se includ furniturile de birou, 
cheltuielile comune, de întreţinere şi obligațiile financiare. 

Beneficiile generate de instalarea noului sistem pot fi clasificate ca beneficii cuantificabile şi 
necuantificabile. Primele sunt abordate cu multă uşurinţă, în timp ce a doua categorie constituie o 
mare problemă. În multe sisteme, totuşi, majoritatea beneficiilor generate de noile sisteme sunt 
necuantificabile. Dintre beneficiile aduse de un nou sistem amintim: 

e economii aduse din reducerea numărului personalului funcționăresc. Totuşi, aceste economii 
trebuie să fie determinate în cunoştinţă de cauză că noul sistem presupune şi angajarea unui 
personal de specialitate; 

e creşterea capitalului circulant (a mijloacelor circulante băneşti) prin reducerea stocurilor, a 
soldurilor conturilor clienților, prin facturări mai rapide şi printr-o prognoză a încasărilor şi a 
plăţilor cât mai corectă; 

e servicii mai bune prestate clienților; 


e creşterea productivităţii muncii, îndeosebi prin utilizarea centralizatoarelor electronice, care 
reduc timpul de ţinere a evidenţei şi pentru analize; 


e îmbunătăţirea procesului de luare a deciziei; 
e uncontrol mai bun, ca efect al utilizării unor programe speciale; 


e costuri de exploatare mai mici, creşterea performanțelor de prelucrare şi îmbunătăţirea 

condiţiilor de lucru ale angajaților. 

Bugetarea capitalului. În timpul proiectării conceptuale a sistemului apar câteva variante faţă de 
obiectivele de realizat, ele având şi concretizarea în studiile de fezabilitate care vor sta la baza 
selectării variantei optime. Un rol important în această fază îl vor avea aşa-zisele tehnici de bugetare a 
capitalului, care se bazează numai pe factori cantitativi. Factorii necantitativi pot fi incluşi prin 
costurile sau beneficiile estimate, care vor avea şi ele o reflectare în modelele utilizate. 

Elementele de comparabilitate în tehnicile de bugetare a capitalului includ: 


e Termenul de recuperare este numărul anilor necesari ca economiile nete să egalizeze costul total 
al investiţiei. Când se compară câteva proiecte, va fi selectat cel cu perioada cea mai scurtă, iar 
dacă este evaluat un singur proiect — termenul de recuperare se va compara cu un standard minim, 
pentru a se stabili dacă va fi acceptat sau respins. 


e Valoarea netă prezentă (NPV) presupune estimarea încasărilor băneşti viitoare care vor fi scăzute 
din valoarea actuală, folosind un procent de dobândă care s-ar fi obținut din depunerea banilor la 
bancă şi care se scade. Cheltuielile inițiale sunt scăzute din numerarul influențat de dobândă 
pentru a obţine valoarea netă prezentă. O valoare pozitivă a valorii nete prezente înseamnă că 
varianta economică este favorabilă. Când sunt mai multe proiecte de comparat, va fi selectat cel 
cu valoarea netă prezentă pozitivă cea mai mare. 


e Rata internă de rentabilitate (IRR) este rata efectivă a câştigului, care compară valoarea prezentă 
a costurilor totale cu valoarea totală a economiilor. Când este evaluat doar un proiect, rata internă 
de rentabilitate se compară cu un minim acceptabil, pentru a stabili dacă proiectul este respins sau 
nu. În cazul mai multor proiecte, va fi selectat cel cu rata internă de rentabilitate mai mare. 

